Diari Oficial de la Generalitat Valenciana


Sumari del DOGV 3872, del 07-11-2000 (2000/8576)

ORDRE de 19 d'octubre de 2000, de la Conselleria d'Economia, Hisenda i Ocupació, per la qual es convoca una beca per a la realització de pràctiques professionals de mitjans de comunicació social.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8576


Data del document
:   19-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * mitjà de comunicació
    * ajuda pública
    * assignació per estudis
    * suport econòmic
    * professió de la comunicació

ORDRE de 19 d'octubre de 2000, de la Conselleria d'Economia, Hisenda i Ocupació, per la qual es convoca una beca per a la realització de pràctiques professionals de mitjans de comunicació social. [2000/S8576]
  
La Conselleria d'Economia, Hisenda i Ocupació, en el marc de la política dirigida a l'especialització dels llicenciats universitaris que han acabat els seus estudis en dates recents, convoca la concessió d'una beca perquè puga accedir a la realització de pràctiques professionals, dins de l'àmbit de l'administració pública, un llicenciat en Ciències de la Informació, branca Periodisme.
  
En virtut de les facultats que em confereix l'article 35 de la Llei de Govern Valencià, de 30 de desembre de 1983, i l'article 4 del Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar un concurs públic per a la concessió d'una beca, a fi de realitzar pràctiques professionals de mitjans de comunicació, en la Conselleria d'Economia, Hisenda i Ocupació.
  
Article 2
  
Aprovar les bases que s'adjunten com annex I de la present ordre. Les beques es regiran pel que disposen les bases de la convocatòria i el Decret 108/1992, de 6 de juliol, del Govern Valencià.
  
Article 3
  
La dotació econòmica de la beca se sufragarà a càrrec del pressupost de la Generalitat Valenciana per a l'exercici 2001, del programa pressupostari 86.28.719.14.005.92, per un import total màxim d'1.800.000 pessetes (10.818,22 euros).
  
Aquesta convocatòria i la concessió de la beca es condiciona a la provisió de crèdit adequat i suficient en els pressupostos de la Generalitat Valenciana.
  
Article 4
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Article 5
  
Contra la present ordre, que posa fi a la via administrativa, es podrà interposar recurs contenciós administratiu, d'acord amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, dins del termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 19 d'octubre de 2000
  
El conseller d'Economia, Hisenda i Ocupació
  
VICENTE RAMBLA MOMPLET
  
Annex I
  
Bases de la convocatòria per a la concessió d'una beca, per a la realització de pràctiques professionals de llicenciats en mitjans de comunicació en la Conselleria d'Economia, Hisenda i Ocupació.
  
Primera. Objecte
  
La beca té per objecte la formació complementària i l'especialització de llicenciats en Ciències de la Informació, branca Periodisme, en l'àmbit de l'administració pública.
  
Segona. Nombre de beques i requisits dels sol·licitants
  
Es convoca una beca destinada a llicenciats en Ciències de la Informació, branca Periodisme, que hagen acabat els seus estudis després del mes de maig de 1995.
  
Tercera. Dotació, duració i pagament de les beques
  
La dotació de la beca és de 150.000 pessetes (901,52 euros) brutes/s mensuals. El període de gaudiment de la beca començarà el primer dia del mes següent a aquell en què es realitze l'adjudicació i acabarà el 31 de desembre de 2002, sempre que hi haja consignació pressupostària en aquest exercici.
  
L'import de la beca es pagarà mensualment, amb la certificació prèvia de la Secretaria General de la Conselleria d'Economia, Hisenda i Ocupació, amb l'informe previ del cap del Gabinet del conseller de la bona marxa de l'activitat objecte de la beca.
  
Quarta. Titulació exigida
  
Els aspirants hauran d'estar en possessió de la llicenciatura de Ciències de la Informació, branca Periodisme, al final del termini de presentació de la sol·licitud. Els aspirants hauran d'acreditar que han acabat els seus estudis de llicenciatura després del mes de maig de 1995.
  
Cinquena. Formalització de les sol·licituds
  
Els impresos de sol·licitud (annex II) estaran a disposició de les persones interessades en el Registre General de Conselleria d'Economia, Hisenda i Ocupació (c/ Palau, 12 de València). Els candidats hauran de presentar-lo en el mateix Registre General o tramitar-lo per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, emplenant, junt amb la fotocòpia compulsada del document nacional d'identitat (DNI), la documentació següent:
  
Curriculum vitae, en el qual es faran constar les dades personals, la data i el lloc de naixement, el domicili actual, el telèfon i una foto carnet del sol·licitant.
  
Còpia del títol de llicenciat en Ciències de la Informació, branca Periodisme.
  
Certificat de l'expedient acadèmic personal.
  
Declaració responsable de no tenir concedida qualsevol altra beca o ajuda per a la mateixa o similar activitat.
  
Qualssevol altres documents que acrediten la possessió de títols, cursos i seminaris, mèrits docents i d'investigació, o altres mèrits professionals que es vulguen al·legar.
  
Documentació acreditativa de coneixements d'Economia, Hisenda i Ocupació, o de qualsevol altra matèria relacionada amb les competències de la Conselleria.
  
Sisena. Termini de presentació de les sol·licituds
  
El termini de presentació de les sol·licituds serà de 10 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Setena. Selecció
  
Per a l'examen de les sol·licituds de beques es constituirà una comissió avaluadora, que elaborarà les oportunes propostes d'adjudicació de beca, en un termini d'un mes comptat des de l'acabament del termini de presentació de sol·licituds. Aquesta comissió estarà composta pels membres següents
  
El cap de Gabinet del conseller d'Economia, Hisenda i Ocupació, que la presidirà.
  
La secretària general administrativa de la Conselleria d'Economia, Hisenda i Ocupació.
  
La cap del Servei Jurídic de la Conselleria d'Economia, Hisenda i Ocupació.
  
El cap del Gabinet de Planificació i Estudis de la Conselleria d'Economia, Hisenda i Ocupació.
  
La cap del Gabinet Tècnic de la Conselleria d'Economia, Hisenda i Ocupació, que actuarà com a secretària de la comissió avaluadora.
  
La Conselleria d'Economia, Hisenda i Ocupació es reserva la facultat de deixar deserta, totalment o parcialment, l'adjudicació de la beca convocada i d'interpretar el contingut d'aquestes bases.
  
La selecció del becari es farà per la puntuació obtinguda per l'aplicació del barem següent:
  
Expedient acadèmic. Fins a un màxim de dos punts.
  
Coneixements de valencià: un màxim d'un punt en funció dels nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
  
- Nivell oral: 0,25 punts.
  
- Nivell elemental: 0,50 punts
  
- Nivell mitjà: 0,75 punts
  
- Nivell superior: 1 punt
  
Coneixements d'altres idiomes comunitaris. Fins a un màxim d'un punt.
  
Altres titulacions acadèmiques, assistència a cursos d'especialització i seminaris, mèrits docents o d'investigació, així com altres mèrits professionals que es vulguen al·legar. Fins a un màxim de dos punts.
  
Altres titulacions acadèmiques, assistència a cursos d'especialització i seminaris, mèrits docents o d'investigació, així com altres mèrits professionals que es vulguen al·legar, sobre temes relacionats amb Economia, Hisenda i Ocupació, o d'altres matèries competència d'aquesta conselleria (aquests mèrits es valoraran, així mateix, en l'apartat anterior). Fins a un màxim d'un punt.
  
Altres mèrits: un màxim d'un punt.
  
Entrevista: fins a un màxim de quatre punts. En l'entrevista es valorarà l'experiència professional i els coneixements del funcionament de l'administració autonòmica.
  
Els deu candidats que hagen obtingut una major puntuació seran convocats a una prova escrita, on hauran de desplegar, en un temps màxim d'una hora, un tema d'actualitat relacionat amb les competències que té assumides la Conselleria d'Economia, Hisenda i Ocupació. La prova es valorarà fins a un màxim de sis punts i els candidats podran ser convocats per la comissió avaluadora a llegir i defensar el seu exercici.
  
Acabat el procés selectiu, la comissió elaborarà una proposta de concessió de la beca, on s'inclouran el beneficiari d'aquesta i aquells suplents que s'estimen convenients, en funció de la puntuació obtinguda, a fi que puguen cobrir-se les vacants que es produïsquen per renúncia o abandó.
  
Vuitena. Concessió
  
La beca s'adjudicarà mitjançant resolució del conseller d'Economia, Hisenda i Ocupació, a la vista de la proposta de la comissió avaluadora, en el termini de dos mesos a partir de l'endemà de l'acabament de presentació de sol·licituds; la falta de resolució d'adjudicació dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió es notificarà a les persones interessades i serà publicada en el Diari Oficial de la Generalitat Valenciana.
  
Novena. Obligacions, incidències i tutoria dels becaris
  
La beca és incompatible amb el gaudiment de qualsevol altra beca o ajuda que pogueren concedir-se per la mateixa o similar activitat. La infracció d'aquesta regla deixarà sense efecte la beca.
  
La condició de becari no generarà cap relació laboral, ni administrativa, amb la Generalitat Valenciana. Els adjudicataris seran beneficiaris d'una pòlissa que els cobrisca l'assistència sanitària durant tot el temps de gaudiment de la beca.
  
El conseller d' Economia, Hisenda i Ocupació resoldrà les incidències que es produïsquen durant el període de gaudiment de les beques i podrà deixar-les sense efecte, amb l'audiència prèvia de la persona interessada, en el cas d'incompliment de les seues obligacions per part del becari, o quan no realitze l'activitat que motivà la concessió, o deixe de reunir els requisits exigits.
  
El cap del Gabinet del conseller d'Economia, Hisenda i Ocupació ordenarà les activitats i establirà la dedicació del becari segons els criteris que s'establisquen en cada moment.
  
Davant les incidències, renúncies, abandons o incompliment que deixen vacant una beca, es procedirà a cobrir-la segons l'ordre establit en la borsa de reserva que resulte del procés de selecció.
  
Annex II
  
(Nom i cognoms)..., amb domicili a ..., carrer ..., núm ..., DNI núm. ..., expedit a ..., data ..., telèfon núm. ..., en el meu nom, coneixent l'ordre publicada en el Diari Oficial de la Generalitat Valenciana núm. ..., de data ..., per la qual la Conselleria d'Economia, Hisenda i Ocupació convoca una beca per a la realització de pràctiques professionals en la Conselleria d'Economia, Hisenda i Ocupació, i també les condicions establides en les bases, em compromet a acceptar-les, a assistir i participar plenament en els programes de treball que s'establisquen, en el cas de ser adjudicatari, declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
Fotocopia del DNI i curriculum vitae.
  
Còpia compulsada del títol de llicenciat en Ciències de la Informació, branca Periodisme.
  
Certificat de l'expedient acadèmic personal.
  
Declaració responsable de no tenir concedida qualsevol altra beca o ajuda per a la mateixa o similar activitat.
  
Altres documents que acrediten els mèrits que s'al·leguen i que, a continuació, es detallen:
  
-
  
-
  
SOL·LICITE:
  
Que tinga per admesa la present instància amb la seua documentació als efectes del que estableix la convocatòria de la beca publicada en el DOGV núm.... d ... d ... de 2000.
  
València, ...
  
Firma de la persona interessada